Alustasin õmblustöödega... rahvariidetriibustikuga poekottide õmblemisega. Materjali on varutud hea ports, eelnevalt õmmeldud kotid on kõik uued omanikud leidnud... mis siis muud kui õmblema ja tellimusi täitma :)
Esimene "linnuke" on natuke erinev eelmistest kottidest. Pitsi asemel kasutasin paela ja sangad on pikemad, et saaks õlal kanda.
Materjal: linane (must), puuvillane Viljandi triibustik ja sees punane linane vooder. Tagumine külg üleni mustast linasest kangast.
Kaunistuseks kadakapuust õlitatud (lõhnavad :) ) nööbid.
Mõõdud: laius 40 cm, kõrgus 46 cm, paelte kõrgus koti äärest keskelt mõõdetuna 23 cm ( mugav õlal kanda)
Hind: 12 EUR
Saadavus: otsib uut omanikku :)